Document ID: 32008R0694

TARYBOS REGLAMENTAS (EB) Nr. 694/2008
2008 m. liepos 8 d.
iš dalies keičiantis Reglamentą (EB) Nr. 2866/98 dėl Slovakijai taikytino euro perskaičiavimo kurso
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 123 straipsnio 5 dalį,
atsižvelgdama į Komisijos pasiūlymą,
atsižvelgdama į Europos centrinio banko nuomonę (1),
kadangi:
(1)
1998 m. gruodžio 31 d. Tarybos reglamente (EB) Nr. 2866/98 dėl euro ir eurą įvedančių valstybių narių valiutų perskaičiavimo kursų (2) nustatyti perskaičiavimo kursai nuo 1999 m. sausio 1 d.
(2)
Pagal 2003 m. Stojimo akto 4 straipsnį Slovakija yra valstybė narė, kuriai daroma išlyga, kaip nurodyta Sutarties 122 straipsnyje.
(3)
Vadovaujantis 2008 m. liepos 8 d. Tarybos sprendimu 2008/608/EB pagal Sutarties 122 straipsnio 2 dalį dėl bendros valiutos įvedimo Slovakijoje 2009 m. sausio 1 d. (3), Slovakija įvykdė būtinas sąlygas bendrai valiutai įvesti ir jai taikoma išlyga turėtų būti panaikinta 2009 m. sausio 1 d.
(4)
Įvedant eurą Slovakijoje būtina nustatyti euro ir Slovakijos kronos perskaičiavimo kursą. Šis perskaičiavimo kursas nustatomas 30,126 Slovakijos kronos už 1 eurą; šis kursas atitinka dabartinį kronos centrinį kursą, naudojamą valiutų kurso mechanizme (VKM II).
(5)
Todėl Reglamentas (EB) Nr. 2866/98 turėtų būti atitinkamai iš dalies pakeistas,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2866/98 1 straipsnyje tarp Slovėnijos tolarui ir Suomijos markei taikomų perskaičiavimo kursų įterpiama:
„= 30,1260 Slovakijos kronos“.
2 straipsnis
Šis reglamentas įsigalioja 2009 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2008 m. liepos 8 d.

Labels: 2
18